Robotul îți ia jobul. Un lanţ de magazine testează un Model-T pentru aranjarea mărfurilor pe rafturi.
Model-T este un robot care poate aşeza marfă pe raft în locul unui angajat. Robotul este controlat cu ajutorul unei căşti virtuale şi mănuşi speciale. Ideea a pornit din lipsa forţei de muncă pentru joburile prost plătite.
Gata. Nici joburile de la supermarket nu mai sunt sigure. Un lanţ de magazine din Tokyo testează robotul Model-T pentru aranjarea mărfurilor pe rafturi.Robotul este controlat de la distanţă de personalul din magazin. "Pilotul" uman poartă o cască de realitate virtuală şi mănuşi care îi permit să simtă obiectele pe care le prinde robotul. Prin microfoane şi căşti se face comunicarea cu oamenii din magazin.